CELEX: 32015D0989
Language: mt
Date: 2015-06-15 00:00:00
Title: Deċiżjoni tal-Kunsill (UE) 2015/989 tal-15 ta' Ġunju 2015 dwar il-pożizzjoni li għandha tittieħed f'isem l-Unjoni Ewropea fis-Sottokumitat dwar il-Kummerċ u l-Iżvilupp Sostenibbli stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, fir-rigward tal-adozzjoni tar-regoli ta' proċedura tas-Sottokumitat dwar il-Kummerċ u l-Iżvilupp Sostenibbli u l-lista ta' individwi biex iservu bħala esperti fi proċeduri tal-grupp dwar il-kummerċ u l-iżvilupp sostenibbli

25.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 159/55
            
         DEĊIŻJONI TAL-KUNSILL (UE) 2015/989
   tal-15 ta' Ġunju 2015
   dwar il-pożizzjoni li għandha tittieħed f'isem l-Unjoni Ewropea fis-Sottokumitat dwar il-Kummerċ u l-Iżvilupp Sostenibbli stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, fir-rigward tal-adozzjoni tar-regoli ta' proċedura tas-Sottokumitat dwar il-Kummerċ u l-Iżvilupp Sostenibbli u l-lista ta' individwi biex iservu bħala esperti fi proċeduri tal-grupp dwar il-kummerċ u l-iżvilupp sostenibbli
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel paragrafu tal-Artikolu 207(4), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               L-Artikolu 464(3) u (4) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (1), (“il-Ftehim”) jipprevedu l-applikazzjoni proviżorja ta' parti mill-Ftehim.
            
         
               (2)
            
            
               L-Artikolu 3 tad-Deċiżjoni tal-Kunsill 2014/492/UE (2) jispeċifika d-dispożizzjonijiet tal-Ftehim li jridu jiġu applikati b'mod proviżorju, inklużi d-dispożizzjonijiet dwar l-istabbiliment u l-funzjonament tas-Sottokumitat dwar il-Kummerċ u l-Iżvilupp Sostenibbli u dwar il-kummerċ u l-iżvilupp sostenibbli.
            
         
               (3)
            
            
               Taħt l-Artikolu 376(3) tal-Ftehim, is-Sottokumitat dwar il-Kummerċ u l-Iżvilupp Sostenibbli għandu jistabbilixxi r-regoli ta' proċedura tiegħu stess.
            
         
               (4)
            
            
               Taħt l-Artikolu 379(3) tal-Ftehim, is-Sottokumitat dwar il-Kummerċ u l-Iżvilupp Sostenibbli għandu jilħaq qbil fl-ewwel laqgħa tiegħu fuq il-lista ta' individwi li huma lesti u kapaċi jservu bħala esperti fi proċeduri tal-grupp dwar il-kummerċ u l-iżvilupp sostenibbli.
            
         
               (5)
            
            
               Huwa xieraq li tiġi stabbilita l-pożizzjoni li għandha tiġi adottata f'isem l-Unjoni fir-rigward tar-regoli ta' proċedura tas-Sottokumitat dwar il-Kummerċ u l-Iżvilupp Sostenibbli u l-lista ta' individwi li huma lesti u kapaċi jservu bħala esperti fi proċeduri tal-grupp dwar il-kummerċ u l-iżvilupp sostenibbli.
            
         
               (6)
            
            
               Il-pożizzjoni tal-Unjoni fi ħdan fis-Sottokumitat dwar il-Kummerċ u l-Iżvilupp Sostenibbli għandha għalhekk tkun ibbażata fuq l-abbozz tad-Deċiżjonijiet mehmuża,
            
         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tiġi adottata f'isem l-Unjoni fis-Sottokumitat dwar il-Kummerċ u l-Iżvilupp Sostenibbli stabbilit permezz tal-Artikolu 376 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, fir-rigward tal-adozzjoni tar-regoli ta' proċedura tas-Sottokumitat dwar il-Kummerċ u l-Iżvilupp Sostenibbli u tal-lista ta' individwi li huma lesti u li huma kapaċi jservu bħala esperti fi proċeduri tal-grupp dwar il-kummerċ u l-iżvilupp sostenibbli għandha tkun ibbażata fuq l-abbozz tad-Deċiżjonijiet ta' dak is-Sottokumitat mehmuża ma' din id-Deċiżjoni.
   2.   Jista' jkun hemm qbil dwar korrezzjonijiet tekniċi żgħar fl-abbozz tad-Deċiżjonijiet mir-rappreżentanti tal-Unjoni fis-Sottokumitat dwar il-Kummerċ u l-Iżvilupp Sostenibbli mingħajr deċiżjoni ulterjuri tal-Kunsill.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fil-Lussemburgu, il-15 ta' Ġunju 2015.
      
         
            Għall-Kunsill
         
         
            Il-President
         
         Dz. RASNAČS
      
   
   
      (1)  ĠU L 260, 30.8.2014, p. 4.
   
      (2)  Id-Deċiżjoni tal-Kunsill 2014/492/UE tas-16 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (ĠU L 260, 30.8.2014, p. 1).
   
      ABBOZZ
      DEĊIŻJONI Nru 1/2015 TAS-SOTTOKUMITAT GĦALL-KUMMERĊ U L-IŻVILUPP SOSTENIBBLI BEJN L-UE U R-REPUBBLIKA TAL-MOLDOVA
      ta' … 2015
      li taddotta r-regoli ta' proċedura tas-Sottokumitat għall-Kummerċ u l-Iżvilupp Sostenibbli
      IS-SOTTOKUMITAT GĦALL-KUMMERĊ U L-IŻVILUPP SOSTENIBBLI BEJN L-UE U R-REPUBBLIKA TAL-MOLDOVA,
      Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra (1), (“il-Ftehim”), u b'mod partikolari l-Artikolu 376 tiegħu,
      Billi:
      
                  (1)
               
               
                  Skont l-Artikolu 464 tal-Ftehim, partijiet mill-Ftehim huma applikati provviżorjament mill-1 ta' Settembru 2014.
               
            
                  (2)
               
               
                  Taħt l-Artikolu 376(3) tal-Ftehim, is-Sottokumitat għall-Kummerċ u l-Iżvilupp Sostenibbli għandu jiltaqa' sabiex isir monitoraġġ tal-implimentazzjoni tal-Kapitolu 13 (Kummerċ u Żvilupp Sostenibbli) tat-Titolu V (Kummerċ u Materji Relatati mal-Kummerċ) tal-Ftehim.
               
            
                  (3)
               
               
                  Taħt l-Artikolu 376(3) tal-Ftehim jipprovdi wkoll li s-Sottokumitat għall-Kummerċ u l-Iżvilupp Sostenibbli għandu jistabbilixxi r-regoli ta' proċedura tiegħu stess.
               
            ADOTTTA DIN ID-DEĊIŻJONI:
      Artikolu 1
      Ir-Regoli ta' Proċedura tas-Sottokumitat għall-Kummerċ u l-Iżvilupp Sostenibbli, kif stabbiliti fl-Anness, huma b'hekk adottati.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.
      
         Magħmul fi …, …
         
            
               Għas-Sottokumitat għall-Kummerċ u l-Iżvilupp Sostenibbli
            
            
               Il-President
            
         
      
      
         (1)  ĠU L 260, 30.8.2014, p. 4.
      
         ANNESS
         
            REGOLI TA' PROĊEDURA TAS-SOTTOKUMITAT GĦALL-KUMMERĊ U L-IŻVILUPP SOSTENIBBLI BEJN L-UE U R-REPUBBLIKA TAL-MOLDOVA
         
         Artikolu 1
         Dispożizzjonijiet ġenerali
         1.   Is-Sottokumitat għall-Kummerċ u l-Iżvilupp Sostenibbli, stabbilit skont l-Artikolu 376 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra (“il-Ftehim”) għandu jassisti lill-Kumitat ta' Assoċjazzjoni fil-konfigurazzjoni tal-Kummerċ, kif stipulat fl-Artikolu 438(4) tal-Ftehim, fit-twettiq ta' dmirijietu.
         2.   Is-Sottokumitat għall-Kummerċ u l-Iżvilupp Sostenibbli għandu jwettaq il-funzjonijiet stipulati fil-Kapitolu 13 (Kummerċ u Żvilupp Sostenibbli) tat-Titolu V (Kummerċ u kwistjonijiet relatati mal-kummerċ) tal-Ftehim.
         3.   Is-Sottokumitat għall-Kummerċ u l-Iżvilupp Sostenibbli għandu jkun kompost minn rappreżentanti tal-Kummissjoni Ewropea u tar-Repubblika tal-Moldova, responsabbli għall-affarijiet dwar il-kummerċ u l-iżvilupp sostenibbli.
         4.   Rappreżentant tal-Kummissjoni Ewropea jew tar-Repubblika tal-Moldova li jkun responsabbli għal affarijiet dwar il-kummerċ u l-iżvilupp sostenibbli għandu jaġixxi bħala President tas-Sottokumitat għall-Kummerċ u l-Iżvilupp Sostenibbli skont l-Artikolu 2.
         5.   It-terminu “Il-Partijiet” f'dawn ir-Regoli ta' Proċedura għandu jiġu definiti kif previst fl-Artikolu 461 tal-Ftehim.
         Artikolu 2
         Dispożizzjonijiet speċifiċi
         1.   L-Artikoli 2 sa 14 tar-Regoli ta' Proċedura tal-Kumitat ta' Assoċjazzjoni bejn l-UE u r-Repubblika tal-Moldova għandhom japplikaw, sakemm ma jkunx previst mod ieħor f'dawn ir-Regoli ta' Proċedura.
         2.   Ir-referenzi għall-Kunsill ta' Assoċjazzjoni jinqraw bħala referenzi għall-Kumitat ta' Assoċjazzjoni fil-konfigurazzjoni tal-Kummerċ. Ir-referenzi għall-Kumitat ta' Assoċjazzjoni jew il-Kumitat ta' Assoċjazzjoni fil-konfigurazzjoni tal-Kummerċ għandhom jinqraw bħala referenzi għas-Sottokumitat għall-Kummerċ u l-Iżvilupp Sostenibbli.
         Artikolu 3
         Laqgħat
         Is-Sottokumitat għall-Kummerċ u l-Iżvilupp Sostenibbli għandu jiltaqa' kif meħtieġ. Il-Partijiet għandhom jimmiraw li jiltaqgħu darba fis-sena.
         Artikolu 4
         Emenda tar-Regoli ta' Proċedura
         Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat għall-Kummerċ u l-Iżvilupp Sostenibbli bejn l-UE u r-Repubblika tal-Moldova skont l-Artikolu 376 tal-Ftehim.
      
   
   
      ABBOZZ
      DEĊIŻJONI Nru 2/2015 TAS-SOTTOKUMITAT GĦALL-KUMMERĊ U L-IŻVILUPP SOSTENIBBLI BEJN L-UE U R-REPUBBLIKA TAL-MOLDOVA
      ta' … 2015
      li tadotta l-lista ta' esperti dwar il-kummerċ u l-iżvilupp sostenibbli skont l-Artikolu 379(3) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra
      IS-SOTTOKUMITAT GĦALL-KUMMERĊ U L-IŻVILUPP SOSTENIBBLI BEJN L-UE U R-REPUBBLIKA TAL-MOLDOVA,
      Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra (1) (“il-Ftehim”), u b'mod partikolari l-Artikolu 379 tiegħu,
      Billi:
      
                  (1)
               
               
                  Skont l-Artikolu 464 tal-Ftehim, partijiet mill-Ftehim huma applikati provviżorjament mill-1 ta' Settembru 2014.
               
            
                  (2)
               
               
                  Taħt l-Artikolu 379(3) tal-Ftehim, is-Sottokumitat għall-Kummerċ u l-Iżvilupp Sostenibbli għandu jistabilixxi lista ta' mill-inqas 15-il individwu li huma lesti u kapaċi jservu bħala esperti fi proċeduri tal-panil,
               
            ADOTTA DIN ID-DEĊIŻJONI:
      Artikolu 1
      Il-lista ta' individwi li huma lesti u kapaċi li jservu bħala esperti fi proċeduri tal-panil għall-finijiet tal-Artikolu 379 tal-Ftehim hija stabbilita fl-Anness għal din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.
      
         Magħmul fi …, …
         
            
               Għas-Sottokumitat għall-Kummerċ u l-Iżvilupp Sostenibbli
            
            
               Il-President
            
         
      
      
         (1)  ĠU L 260, 30.8.2014, p. 4.
      
         ANNESS
         
            LISTA TA' ESPERTI DWAR IL-KUMMERĊ U L-IŻVILUPP SOSTENIBBLI
         
         Esperti proposti mir-Repubblika tal-Moldova
         
                     1.
                  
                  
                     Iurie BEJAN
                  
               
                     2.
                  
                  
                     Maria Ion NEDEALCOV
                  
               
                     3.
                  
                  
                     Alexandru STRATAN
                  
               
                     4.
                  
                  
                     Dorin JOSANU
                  
               
                     5.
                  
                  
                     Nicolae SADOVEI
                  
               Esperti proposti mill-UE
         
                     1.
                  
                  
                     Eddy LAURIJSSEN
                  
               
                     2.
                  
                  
                     Jorge CARDONA
                  
               
                     3.
                  
                  
                     Karin LUKAS
                  
               
                     4.
                  
                  
                     Hélène RUIZ FABRI
                  
               
                     5.
                  
                  
                     Laurence BOISSON DE CHAZOURNES
                  
               
                     6.
                  
                  
                     Geert VAN CALSTER
                  
               
                     7.
                  
                  
                     Joost PAUWELYN
                  
               Il-Presidenti
         
                     1.
                  
                  
                     Jill MURRAY (Australia)
                  
               
                     2.
                  
                  
                     Janice BELLACE (United States)
                  
               
                     3.
                  
                  
                     Ross WILSON (New Zealand)
                  
               
                     4.
                  
                  
                     Arthur APPLETON (United States)
                  
               
                     5.
                  
                  
                     Nathalie BERNASCONI (Switzerland)